
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 960 

25 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διορισμός μελών στον Οικοδομικό Συνεταιρισμό Μο¬ 
νίμων Αξ/κών Ελληνικού Στρατού (ΟΣΜΑΕΣ). 1 

Συνδρομή των Ενόπλων Δυνάμεων στην ασφάλεια των 

Ολυμπιακών Αγώνων του 2004. 2 

Χορήγηση άδειας άσκησης επαγγέλματος Κοινωνικού 
Λειτουργού στην Καραγιαννάκη Στεφανία του Βα¬ 
σιλείου. 3 


ΑΠΟΦΑΣΕΙ Σ 

Αριθ. Φ.956.2/36/626362/Σ. 2636 (1) 

Διορισμός μελών στον Οικοδομικό Συνεταιρισμό 
Μονίμων Αξ/κών Ελληνικού Στρατού (ΟΣΜΑΕΣ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Αφού λάβαμε υπόψη: 

α. Τις διατάξεις: 

(1) Του Α.Ν. 564/1968 (ΦΕΚΑ'220) "Περί διατάξεων που 
αφορούν τη σύσταση του ΟΣΜΑΕΣ". 

(2) Του ΣΔ-ΝΔΑ 13/81 /ΓΕΣ/ΔΟΙ/4γ "Καταστατικό του 
ΟΣΜΑΕΣ". 

(3) Του άρθρου 29Ατου Ν. 1558/1985 (ΦΕΚΑ' 137) όπως 
προστέθηκε με το άρθρο 27 του Ν. 2081/1992 (ΦΕΚ Α' 
154) και όπως αντικαταστάθηκε με το άρθρο 1 παρ. 2 του 
Ν. 2469/1997 (ΦΕΚΑ'38). 

(4) Του Ν. 2292/1995 (ΦΕΚ Α' 35) "Οργάνωση και λει¬ 
τουργία ΥΠΕΘΑ και έλεγχος των ΕΔ και άλλες διατάξεις". 

(5) Του Π.Δ. 363/1997 "Διατήρηση Εποπτείας του 
Υπουργείου Εθνικής Άμυνας επί των Ν.Π.Δ.Δ." (ΦΕΚ Α' 
241). 

β. Το υπ’ αριθμ. 89/21.5.2004 Πρακτικό του Ανωτάτου 
Στρατιωτικού Συμβουλίου της 8ης Συνεδρίασής του. 

γ. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΟΣΜΑΕΣ, αποφασίζουμε: 

2. Εγκρίνουμε το διορισμό: 

α. Του Ανχη (Ε) Δαρμπάση Παναγιώτη (ΑΜ: 43482), ως 
τακτικό μέλος του Εποπτικού Συμβουλίου του ΟΣΜΑΕΣ, 


σε αντικατάσταση του αποστρατευθέντος Σχη (Ε) Στε- 
ντούμη Ιωάννη (ΑΜ: 40797). 

β. Του Ανχη (Ε) Κουναλάκη Αλέξανδρου (ΑΜ: 45685), 
ως αναπληρωματικό μέλος του Εποπτικού Συμβουλίου 
του ΟΣΜΑΕΣ, σε αντικατάσταση του Σχη (Ε) Μπάκα Πα¬ 
ναγιώτη (ΑΜ: 40828), η θητεία του οποίου έχει λήξει. 

3. Η θητεία των ανωτέρω μελών είναι τριετής και αρχίζει 
από τη δημοσίευση της παρούσας στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουνίου 2004 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
-♦- 

Αριθ. 1016/114/41-στ' (2) 

Συνδρομή των Ενόπλων Δυνάμεων στην ασφάλεια των 
Ολυμπιακών Αγώνων του 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ - ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 5 παρ. 2 του Ν. 2833/2000 
"Θέματα προετοιμασίας των Ολυμπιακών Αγώνων 2004 
και άλλες διατάξεις" (Α' -150). 

2. Τη διάταξη του άρθρου 22 παρ. 3 του Ν. 2362/1995 
"Περί δημοσίου λογιστικού, κ.λπ...." (Α'-247). 

3. Το άρθρο 29Ατου Ν. 1558/1995 (Α' - 137), το οποίο 
προστέθηκε με το άρθρο 27του Ν. 2081/1992 (Α' -154) και 
τροποποιήθηκε με το άρθρο 1 του Ν. 2469/1997 (Α' - 38). 

4. Τις διατάξεις του Π.Δ. 81/2002 "Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών" (Α' - 57). 

5. Την υπ' αριθμ. 14650/ΔΙΟΕ από 17.3.2004 απόφαση 
του Πρωθυπουργού και του Υπουργού Οικονομίας και Οι¬ 
κονομικών "Καθορισμός αρμοδιοτήτων των Υφυπουργών 
Οικονομίας και Οικονομικών" (Β' 519). 

6. Την υπ' αριθμ. 177026 από 17.3.2004 κοινή απόφαση 
του Πρωθυπουργού και Υπουργού Εθνικής Άμυνας "Ανά¬ 
θεση αρμοδιοτήτων Υπουργού Εθνικής Άμυνας στους 
Υφυπουργούς Εθνικής Άμυνας" (Β'-517). 

7. Την υπ'αριθμ. 33/2004 απόφαση του Πρωθυπουργού 
και Υπουργού Πολιτισμού "Ανάθεση άσκησης αρμοδιοτή¬ 
των στην Αναπληρωτή Υπουργό Πολιτισμού Φάνη Πάλλη- 
Πετραλιά και στους Υφυπουργούς Γεώργιο Ορφανό και 
Πέτρο Τατούλη" (Β' - 527). 

8. Την υπ' αριθμ. 7004/3/39 από 18.3.2004 κοινή απόφα¬ 
ση του Πρωθυπουργού και του Υπουργού Δημόσιας Τά¬ 
ξης "Ανάθεση αρμοδιοτήτων στον Υφυπουργό Δημόσιας 
Τάξης Χρήστο ΜΑΡΚΟΓΙΑΝΝΑΚΗ" (Β'-518). 

9. Το γεγονός ότι από τις διατάξεις της παρούσας 
απόφασης προκαλείται εφάπαξ δαπάνη σε βάρος του 
κρατικού προϋπολογισμού, οικονομικού έτους 2004, 
συνολικού ύψους 62.300.000 ευρώ περίπου. Η εν λόγω 
δαπάνη θα καλυφθεί κατά το ποσό των 57.000.000 ευ¬ 
ρώ περίπου, από τις πιστώσεις του τακτικού προϋπο¬ 
λογισμού του Υπουργείου Εθνικής Άμυνας (Ειδ. Φ. 11- 
690) και κατά το υπόλοιπο μέρος αυτής από τις πιστώ¬ 
σεις του Προϋπολογισμού του Υπουργείου Δημόσιας 
Τάξης (5.200.000 ευρώ Τακτικός Π/Υ Ειδ. Φ. 43-690 και 
100.000 ευρώ Π.Δ.Ε., ΣΑΕ 059, ΥΠΟΤΟΜΕΑΣ "ΟΛΥ¬ 
ΜΠΙΑΚΑ ΕΡΓΑ"), αποφασίζουμε: 

Άρθρο 1 
Ορισμοί 

1. Σχέδιο Ασφαλείας: Το σύνολο ταξινομημένων και ιε¬ 
ραρχημένων ενεργειών, μέτρων και δράσεων, οργανω¬ 
τικού, λειτουργικού, προληπτικού και κατασταλτικού 
χαρακτήρα, που αναλαμβάνουν οι Δημόσιες Αρχές 
Ασφαλείας, σε συνεργασία με την Ο.Ε.Ο.Α., προκειμέ- 
νου να αντιμετωπιστεί έγκαιρα, σωστά και αποτελεσμα¬ 
τικά οποιοσδήποτε κίνδυνος ενδέχεται να απειλήσει 
τους Αγώνες. 

2. Ζωτικές Εγκαταστάσεις: Οι εγκαταστάσεις οι οποίες 
έχουν άμεση σχέση με τις λειτουργίες των Ολυμπιακών 
Εγκαταστάσεων, τις Ολυμπιακές Εκδηλώσεις και γενικό¬ 
τερα τις Ολυμπιακές Δραστηριότητες και συγκεκριμένα 
οι εγκαταστάσεις: 

- Παραγωγής, παροχής και διανομής ηλεκτρικού ρεύ¬ 
ματος και φυσικού αερίου. 

- Τηλεπικοινωνιών (ΟΤΕ κ.λπ.). 

-ΥπηρεσιώνΎδρευσης (ΕΥΔΑΠ κ.λπ.). 

- Υπηρεσιών Μεταφοράς Κοινού (Κεντρικές Κτιριακές 
Εγκαταστάσεις, Σταθμοί Μαζικής Διακίνησης, κ.λπ.). 

- Πετρελαιοειδών - Χημικών. 

3. Στρατιωτική Δύναμη Ασφάλειας: Μια συγκεκριμένη 
Διακλαδική Δύναμη, με επικεφαλής Ανώτατο Αξιωματι¬ 
κό, που θα αποτελείται από στρατεύσιμους, Επαγγελ- 
ματίες Οπλίτες (ΕΠΟΠ), Επαγγελματίες Πενταετούς 
Υποχρέωσης (ΕΠΥ), Επαγγελματίες Μακράς Θητείας 
(ΕΜΘ), Μονίμους Υπαξιωματικούς, Ανθυπασπιστές, μα¬ 
θητές Παραγωγικών Σχολών και Αξιωματικούς των Ε.Δ. 
και θα έχει ως αποστολή την παροχή ενισχυτικής υπο¬ 
στήριξης στο έργο της Ασφάλειας των Ολυμπιακών 
Αγώνωντης Ελληνικής Αστυνομίας, σύμφωνα μετά ανα¬ 
τιθέμενα έργα που θα προκύψουν από τα σχετικά επι¬ 
χειρησιακά σχέδια. 

4. Ειδικές Δυνάμεις: Οι δυνάμεις της Αστυνομίας του Λι¬ 
μενικού και Πυροσβεστικού Σώματος, καθώς και των Ενό¬ 
πλων Δυνάμεων, που διαθέτουν ιδιαίτερα προσόντα, ορ¬ 
γάνωση, εξοπλισμό, μέσα και εκπαίδευση και διεκπεραι- 
ώνουν, σύμφωνα με την αρμοδιότητά τους, ειδικές 
αποστολές που σχετίζονται ιδίως με την αντιμετώπιση 


τρομοκρατικών ενεργειών, ανίχνευση και εξουδετέρωση 
εκρηκτικών μηχανισμών, έρευνα καιδιάσωση, κατάσβεση 
πυρκαγιών και αντιμετώπιση τεχνολογικών ατυχημάτων 
και Ραδιολογικών - Βιολογικών - Χημικών ουσιών και 
όπλων. 

5. Πλήρης Διοίκηση: Η εξουσία και ευθύνη ενός Διοικη- 
τού να εκδίδει διαταγές, να αναθέτει έργα και να ελέγχει 
τους υφιστάμενους του. Καλύπτει κάθε πλευρά των επι¬ 
χειρήσεων, των διοικητικών θεμάτων και την υποστήριξη 
Διοικητικής Μέριμνας μέσα στα πλαίσια της αποστολής 
αυτού του Διοικητού. 

Άρθρο 2 

Κατανομή Αρμοδιοτήτων 

1. Η ασφάλεια των Ολυμπιακών Αγώνων του 2004 ανή¬ 
κει στην Ελληνική Αστυνομία. Η Διεύθυνση Ασφαλείας 
Ολυμπιακών Αγώνων (Δ.Α.Ο.Α) του Αρχηγείου της Ελλη¬ 
νικής Αστυνομίας έχει την ευθύνη για τον επιτελικό σχε¬ 
δίασμά και το συντονισμό των εμπλεκομένων στην προε¬ 
τοιμασία και τη διεξαγωγή των Ολυμπιακών Αγώνων 
2004 υπηρεσιών και φορέων επί θεμάτων τάξης και 
ασφάλειας. 

2. Για τη λήψη μέτρων τάξης και ασφάλειας των Ολυ¬ 
μπιακών Αγώνωνχρησιμοποιούνται βαθμοφόροι και οπλί¬ 
τες των Ενόπλων Δυνάμεων. Η εν γένει εμπλοκή των Ενό¬ 
πλων Δυνάμεων στην Ασφάλεια των Ολυμπιακών Αγώνων 
θα είναι εφικτή στο μέτρο που η διαμόρφωση της πολιτι- 
κο-στρατιωτικής κατάστασης στο εγγύς περιβάλλον της 
χώρας θα επιτρέπει ανάλογες ενέργειες και μετακινήσεις 
προσωπικού των Ενόπλων Δυνάμεων. 

3. Οι Ένοπλες Δυνάμεις (ΕΔ), όπως προβλέπεται από 
τον θεσμικό ρόλο και την αποστολή τους, εξασφαλίζουν 
την ασφάλεια των εθνικών συνόρων (χερσαία, θαλάσσια, 
εναέρια), του ανοικτού θαλάσσιου και εναέριου εθνικού 
χώρου. Το έργο αυτό θα επιτελέσουν και κατάτηντέλεση 
των Ολυμπιακών Αγώνων του 2004, καθώς επίσης και θα 
συμβάλλουν, σύμφωνα με τα ισχύοντα περί Πολιτικής 
Προστασίας, στην αντιμετώπιση φυσικών, τεχνολογικών 
ή άλλων καταστροφών. 

Ειδικότερα για τον έλεγχο και επιτήρηση του εθνικού 
εναερίου χώρου και του ΡΙΒ Αθηνών, η Πολεμική Αερο¬ 
πορία με τη συνεργασία της ΥΠΑ έχουν την κύρια ευ¬ 
θύνη. 

4. Πέραν της εκπλήρωσης του κατά την ως άνω παρά¬ 
γραφο θεσμικού ρόλου, οι ΕΔ θα συνδράμουν τις κύριες 
Αρχές Ασφάλειας (Ελληνική Αστυνομία - Λιμενικό Σώμα - 
Πυροσβεστικό Σώμα) στο έργο τους, συμμετέχοντας με 
προσωπικό μέχρι 7.000 άτομα και υλικό στα παρακάτω 
έργα: 

α. Τη διάθεση Αξιωματικών και Υπαξιωματικών - Ανθυ- 
πασπιστών στην αλυσίδα Διοίκησης και της ΔΑΟΑ, για τη 
στελέχωση των επιχειρησιακών κέντρων Ολυμπιακής 
Ασφάλειας, καθώς και των συλλογικών οργάνων που λει¬ 
τουργούν για τις ανάγκες της ΔΑΟΑ. 

β. Τον έλεγχο πρόσβασης πεζών και οχημάτων σε Ολυ¬ 
μπιακές Εγκαταστάσεις ή δραστηριότητες. 

γ. Περιπολίες επιτήρησης χώρων, αθλητικών και μη, 
εγκαταστάσεων, φιλοξενίας ξένων επισήμων, καθώς και 
ζωτικών για την ασφάλεια των Ολυμπιακών Αγώνων του 
2004 σημείων. 

δ. Τη συνοδεία μελών Ολυμπιακής Οικογένειας και Επι¬ 
σήμων Προσώπων. 

ε. Τηνεξουδετέρωση εκρηκτικών μηχανισμών με τη διά¬ 
θεση πυροτεχνουργών, σε εγκαταστάσεις, μεταφορικά 
μέσα και υποθαλάσσιο χώρο. 

στ. Τη διάθεση μέχρι τριών κατάλληλων ελικοπτέρων 
για την από αέρος επιτήρηση των Ολυμπιακών Εγκατα¬ 
στάσεων και δραστηριοτήτων. 

ζ. Τη διάθεση εξειδικευμένου προσωπικού ως εκπαι¬ 
δευτών για τη λειτουργία Εκπαιδευτικών Προγραμμάτων 
της ΔΑΟΑ, κατόπιν σχετικού αιτήματος της. 

η. Τη διάθεση του αναγκαίου προσωπικού και μέσων 
που απαιτείται για το σχεδίασμά και την προετοιμασία 
Ασκήσεων ετοιμότητας Ολυμπιακής Ασφάλειας, ανάλο¬ 
γα με το βαθμό εμπλοκής. 

θ. Την τήρηση σε ετοιμότητα αεροπορικών μεταφορι¬ 
κών μέσων για την μεταφορά προσωπικού και υλικού, σε 
εξαιρετικές περιπτώσεις. 

ι. Την επιτήρηση των χερσαίων συνόρων για την ενίσχυ¬ 
ση της αστυνόμευσής τους, στα πλαίσια της ήδη υφιστά¬ 
μενης συνεργασίας της Ελληνικής Αστυνομίας με το 
Στρατό Ξηράς, σύμφωνα με το οικείο Σχέδιο. 

ια. Την επιτήρηση των θαλασσίων συνόρων και των Ελ¬ 
ληνικών θαλασσών για την ενίσχυση της αστυνόμευσή 
τους, στα πλαίσια της ήδη υφιστάμενης συνεργασίας του 
Λιμενικού Σώματος με το Πολεμικό Ναυτικό, σύμφωνα με 
το οικείο Σχέδιο. 

ιβ. Τη φύλαξη Ζωτικών Εγκαταστάσεων, με τη διάθεση, 
σε εξαιρετικές και μόνο περιπτώσεις, προσωπικού. Το ως 
άνω προσωπικό θα αναλάβει σαφώς οριοθετημένες απο¬ 
στολές και μόνο σε περίπτωση που οι εγκαταστάσεις αυ¬ 
τές δεν θα καταστεί δυνατόν να αυτασφαλισθούν πλήρως 
από τις αντίστοιχες ΔΕΚΟ/Οργανισμούς που έχουν την 
ευθύνη ασφάλειάςτους. 

ιγ. Τηντήρηση προσωπικού Ειδικών Δυνάμεων, σε ρόλο 
εφεδρείας και για υποστήριξη των αντιστοίχων εφεδρι¬ 
κών δυνάμεων των αρχών ασφαλείας. 

5. Το προσωπικό των εδαφίων α έως και ε της προηγουμέ- 
νης παραγράφου (Ενισχυτική Δύναμη Ασφαλείας) θα διατίθε¬ 
ται καθημερινώς, από τις μονάδες στις οποίες θα ανήκει, στην 
αρμόδια για τη λήψη των μέτρων Υπηρεσία Ασφαλείας, όπως 
θα προβλεφθεί από το οικείο Σχέδιο Ασφαλείας, για την εκ¬ 
παίδευση και την εκτέλεση της υπηρεσίας που θατου ζητηθεί. 

6. Τον επιχειρησιακό εξοπλισμό του προσωπικού που 
θα διατεθεί ως Ενισχυτική Δύναμη Ασφάλειας με ειδικά 
όργανα εντοπισμού / ελέγχου θα παρέχει το Υπουργείο 
Δημόσιας Τάξης. 

7. Ο εξοπλισμός με συστήματα 041 Ολυμπιακής Ασφά¬ 
λειας των Κέντρων Διοίκησης και Ελέγχου των Ενόπλων 
Δυνάμεων (ΕΘΚΕΠΙΧ/ΓΕΕΘΑ, ΚΕΠΙΧ/ΣΔΔΑ ΟΑ 04, ΚΕΠΙΧ 
Μονάδων Επιχειρήσεων Ασφαλείας ΣΔΔΑ ΟΑ 04) και η 
διασύνδεση - λειτουργία τους με τα αντίστοιχα Κέντρα 
εμπλεκομένων στην ασφάλεια των Ολυμπιακών Αγώνων 
Φορέων, όπου αυτό απαιτείται σύμφωνα με το σχεδίασμά 
της Δ.Α.Ο.Α., θα πραγματοποιηθεί με ευθύνη και δαπάνη 
του Υπουργείου Δημόσιας Τάξης στο πλαίσιο υλοποίη¬ 
σης του έργου της προμήθειας συστημάτων 041. 

8. Η εκπαίδευση του προσωπικού των ΕΔ που θα διατε¬ 
θεί στην Ελληνική Αστυνομία θα πραγματοποιηθεί με ευ¬ 
θύνη και δαπάνη του Υπουργείου Δημόσιας Τάξης, όσον 
αφορά τη διάθεση του αναγκαίου εκπαιδευτικού προσω¬ 
πικού, εξοπλισμού και εκπαιδευτικού υλικού. 

9. Οι Ε.Δ. θα υποστηρίξουν το πληροφοριακό έργο του 
Ολυμπιακού Κέντρου Πληροφοριών της Δ.Α.Ο.Α, παρέ¬ 
χοντας σε αυτό επεξεργασμένες πληροφορίες. 


10. Η Εθνική Μετεωρολογική Υπηρεσία θα παρέχει στη 
Δ.Α.Ο.Α τα απαραίτητα για την επιτέλεση του έργου της 
στοιχεία. 

11. Οι Γεωγραφικές Υπηρεσίες των ΕΔ θα διαθέσουν 
σχετικά γεωγραφικά προϊόντα προς υποστήριξη του επι¬ 
χειρησιακού σχεδιασμού της ΔΑΟΑ σύμφωνα με τις υφι¬ 
στάμενες δυνατότητες. 

12. Οι λειτουργικές ανάγκες που θα προκύψουν από την 
διάθεση προσωπικού των Ε.Δ. ως Ενισχυτικής Δύναμης 
Ασφαλείας εν ώρα υπηρεσίας καλύπτονται με δαπάνη 
του Υπουργείου Εθνικής Άμυνας, πλην αυτών που αφο¬ 
ρούν την επιχειρησιακή μετακίνηση του ως άνω προσωπι¬ 
κού, οι οποίες καλύπτονται με δαπάνη του Υπουργείου 
Δημόσιας Τάξης. 

13. Η ασφαλιστική κάλυψη του προσωπικού των Ενό¬ 
πλων Δυνάμεων που θα διατεθεί στην Ελληνική Αστυνο¬ 
μία ως Ενισχυτική Δύναμη Ασφάλειας θα συνεχίσει να βα¬ 
ρύνει το Υ.ΕΘ.Α. 

Άρθρο 3 

Τρόπος Εκτέλεσης Έργων 

1. Σε περίπτωση που ανατεθούν στις ΕΔ διακριτές / αυ¬ 
τοτελείς αποστολές θα αναλαμβάνονται υπό την Πλήρη 
Διοίκηση του Στρατιωτικού Διοικητή, σύμφωνα με την 
ισχύουσα οργάνωση των ΕΔ. 

2. Με την επιφύλαξη της διάταξης του άρθρου 2 παρά¬ 
γραφος 5, ο Διοικητής της Στρατιωτικής Δύναμης Ασφά¬ 
λειας που θα εμπλακεί στην ασφάλεια των Ολυμπιακών 
Αγώνων του 2004 διατηρεί την ευθύνη για κάθε θέμα που 
αφορά στον στρατωνισμό, ένδυση, τροφοδοσία, μετακί¬ 
νηση, καθώς και την ευπρέπεια και τάξη του προσωπικού 
που διοικεί. 

3. Η εν γένει χρησιμοποίηση του προσωπικού και των 
μέσων των ΕΔ θα πρέπει να γίνεται σε κάθε περίπτωση με 
ορθολογιστικό τρόπο συνάδοντα με το κύρος και τις αυ¬ 
ξημένες δυνατότητέςτων ΕΔ. 

Άρθρο 4 

Οικονομικά Θέματα 

1. Οι λειτουργικές δαπάνες που θα προκύψουν από τη 
συμμετοχή του προσωπικού και των μέσων των ΕΔ στην 
ασφάλειατων Ολυμπιακών Αγώνωντου 2004 γίνονται κοι¬ 
νά αποδεκτές και θα εγκρίνονται κάθε φορά με αποφά¬ 
σεις τηςΔΕΣΟΠ. 

2. Στις παραπάνω δαπάνες και διαδικασίες δεν συμπε- 
ριλαμβάνονται οι δαπάνες για τα υλικά και μέσα (ελέγχου 
πρόσβασης εγκατάστασης, φορητά συστήματα επικοι¬ 
νωνιών και ό,τι άλλο απαιτηθεί) για τον εξοπλισμό της Ενι- 
σχυτικής Δύναμης Ασφαλείας, που θα χρησιμοποιηθούν 
για επιχειρησιακούς σκοπούς και τα οποία θα διατεθούν 
από το ΥΔΤ. 

Άρθρο 5 

Μνημόνια Συνεργασίας 

Λεπτομέρειες που αφορούν στα αντικείμενα της πα¬ 
ρούσας απόφασης και στον τρόπο συνεργασίας του 
Υπουργείου Εθνικής Άμυνας και του Υπουργείου Δημό¬ 
σιας Τάξης μπορούν να ρυθμίζονται με κοινά Μνημόνια 
Συνεργασίας, που υπογράφονται από κατάλληλα εξου¬ 
σιοδοτημένους εκπροσώπους τους στο ΓΕΕΘΑ και στην 
Ελληνική Αστυνομία. 

Άρθρο 6 
Έναρξη ισχύος 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από δημοσιεύσεως. 

Αθήνα, 18 Ιουνίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠ. ΕΘΝΙΚΗΣ ΑΜΥΝΑΣ 

ΠΕΤΡΟΣΔΟΥΚΑΣ ΙΩΑΝΝΗΣΛΑΜΠΡΟΠΟΥΛΟΣ 

ΑΝΑΠΛΗΡΩΤΗΣ ΥΠ. ΠΟΛΙΤΙΣΜΟΥ ΥΦΥΠ. ΔΗΜΟΣΙΑΣ ΤΑΞΗΣ 

ΦΑΝΗ ΠΑΛΛΗ-ΠΕΤΡΑΛΙΑ ΧΡΗΣΤΟΣ ΜΑΡΚΟΓΙΑΝΝΑΚΗΣ 


(3) 

Χορήγηση άδειας άσκησης επαγγέλματος Κοινωνικού 
Λειτουργού στην Καραγιαννάκη Στεφανία του Βασι¬ 
λείου. 

Ο ΝΟΜΑΡΧΗΣ ΠΕΙΡΑΙΑ 

Μετην υπ’ αριθ. 4427/7.6.2004 απόφαση του Νομάρχη Πει¬ 
ραιά χορηγείται στην Καραγιαννάκη Στεφανία του Βασιλείου 
άδεια άσκησης επαγγέλματος Κοινωνικού Λειτουργού. 

Με εντολή Νομάρχη 

Ο Βοηθός Νομάρχη 
Λ. ΑΛΕΞΑΝΔΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




